Λώτης Αρκαδίας

O Λώτης (παλαιά ονομασία το Λώτι) του πρώην Δήμου Ηραίας  του τέως Δήμου Γορτυνίας, της Δημοτικής ενότητας Ηραίας  ανήκει στο Νομό Αρκαδίας.Το χωριό βρίσκεται  στο πεδινό τμήμα της Κάτω Ηραίας, σε εκείνο το μέρος της καταπράσινης κοιλάδας του Αλφειού που περικλείεται μεταξύ των χωριών του Αγίου Ιωάννη  και των Λουτρών- Καλυβιών. Έχει 44 μονίμους κατοίκους σύμφωνα με την απογραφή του 2011, που ασχολούνται με τη γεωργία, ενώ με την απογραφή του 2001 είχε 81 μόνιμους κατοίκους.

Κοντά του κυλά ο ποταμός Αλφειός και μακρύτερα ο ποταμός Λάδωνας. Το χωρίο συνδέεται οδικά με τα Λουτρά Ηραίας (Καλύβια) με δρόμο 2 χιλιομέτρων, με τον Άγιο Ιωάννη Αρχαίας Ηραίας με δρόμο επίσης 2 χιλιομέτρων και με τον Πυρρή με χωματόδρομο 3,5 χιλιομέτρων.

 Ιστορικά Στοιχεία Λώτη 
Αν και δεν υπάρχει ακριβής προσδιορισμός της δημιουργίας του χωριού, φαίνεται πως σίγουρα αυτή τοποθετείται πριν τον 16ο αιώνα. Στην Βενετική απογραφή του Grimani το 1700, ο Λώτης καταγράφεται με 14 οικογένειες  και συνολικά 55 κατοίκους. Η δημογραφική κατάταξή του βρίσκεται  αρκετά υψηλότερα από γνωστούς όμορους οικισμούς. Την περίοδο της Τουρκοκρατίας ο Λώτης υπαγόταν στο βιλεάτι της Καρύταινας και στη σέμπια (υποδιαίρεση) της Λιοδώρας.

Στις αρχές του 20ου αιώνα και πιο συγκεκριμένα στην Γενική Απογραφή του Πληθυσμού το 1907,  ο Λώτης αποτυπώνεται με πληθυσμό 172 κατοίκων, όπου 81 ήταν άντρες και 91 γυναίκες. Στην απογραφή στις 16/10/1940 απαριθμεί σε 165 κατοίκους 79 άντρες και 86 γυναίκες.

Παραπομπές

Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας